О П Р Е Д Е Л Е Н И Е №

	Левченски районен съд в закрито заседание на  _двадесет и трети януари_ две хиляди и осма година в състав:

      	 ПРЕДСЕДАТЕЛ: ПАЛМИРА АТАНАСОВА
                        ЧЛЕНОВЕ:………

изслуша докладваното от съдия Атанасова ч. гр. д. №_20074410100427_ по описа за _2007_г., и на основание данните по делото и закона, за да се произнесе, взе предвид следното:
В РС Левски е постъпила молба от Р.А., с който моли да бъде отменено допуснатото обезпечение по гр.д. 172/2004 г., тъй като решението по същото е влязло в законна сила, наследството на А.А. е разделено и имота върху който е наложена възбрана с допуснатото обезпечение му е възложен с постановление за възлагане на недвижим имот от съдия-изпълнителя при РС Левски.
Съдът, като прецени изложеното в молбата и приложеното към делото гр.д. 172/2004 по описа на РС Левски, по което е допуснато обезпечението, чиято отмяна се иска, приема за установено следното:
С определение № 233 от 09.07.2004 г. на РС Левски по гр.д. 172/2004 е допуснато обезпечение на иск за делба на неследството на А.А. чрез налагане на възбрана върху следния недвижим имот УПИ с №  в кв.  по плана на гр. Б., представляващ дворно място, находящо се в гр. Б., с площ от 1390 кв.м., заедно с построените в него паянтова жилищна сграда, стопанска постройка на уличната регулация /паянтова жилищна/ и друга постройка.
С решение № 91/28.11.2005 г. по същото дело е допусната делба върху този имот между Ц.А. и Р.А. прш четири дяла, от които един за Ц.А. и три за Р. А.
С решение № 112/04.10.2006 г. по същото дело имотът е изнесен на публична продан. Решението е влязло в законна сила и видно от представеното постановление за възлагане на недвижим имот – от 29.10.2007 г. на държавен съдебен изпълнител при РС Левски по изп.д. № 20074410400009 е възложен на Р.А. /молител по настоящото дело/.
 При това положение, съдът намира, че следва да бъде отменено и допуснатото обезпечение. Налице е влязъл съдебен акт по делото, по което е допуснато обезпечението, както и последващо възлагане на имота на молителя по настоящото дело и следователно причината, поради която обезпечението е допуснато вече не съществува.
	На основание изложеното, съдът

О П Р Е Д Е Л И :

На основание чл. 321 ал.2 от ГПК ОТМЕНЯ  допуснатото обезпечение с определение № 233 от 09.07.2004 г. на РС Левски по гр.д. 172/2004 на иск за делба на неследството на А.А. чрез налагане на възбрана върху следния недвижим имот УПИ с №  в кв.  по плана на гр. Б., представляващ дворно място, находящо се в гр. Б., с площ от 1390 кв.м., заедно с построените в него паянтова жилищна сграда, стопанска постройка на уличната регулация /паянтова жилищна/ и друга постройка.
ОПРЕДЕЛЕНИЕТО на съда подлежи на обжалване с частна жалба в 7-дневен срок от съобщението до страните, че е изготвено.

				РАЙОНЕН СЪДИЯ: